Næstformanden for Beskæftigelsesudvalget, Bent Bøgsted (DF) mener ikke, at man skal sende flygtninge uden en varig opholdstilladelse i virksomhedspraktik. I stedet burde arbejdet gå til for eksempel kontanthjælpsmodtagere. - Kommunen kan ikke finde arbejde til alle. Der er langt over 100.000 danskere og indvandre, der har fået varig opholdstilladelse, og så er det bedre at ansætte ledige, siger Bent Bøgsted, og fortsætter: - Man skal koncentrere sig om dem, der har fået varig opholdstilladelse. Dem skal man hjælpe i gang. I stedet kan man lave noget beskæftigelse i asylcentrene til dem, der ikke har fået varig opholdstilladelse endnu.

Opsummering:
Bent Bøgsted (DF), der er næstformand i Beskæftigelsesudvalget mener, at det er forkert at sende flygtninge i virksomhedspraktik, hvis de ikke har fået varig opholdstilladelse.